Video: Blou adder is net so mooi as wat dit gevaarlik isSkermgreep uit die video (Video: @planetpng/Twitter) Daar is nie baie blou slange in die wêreld nie en hul seldsame kleur maak hulle baie bekoorlik. Een van dié slange is ŉ blou adder en dit maak tans opslae op sosiale media. ŉ Video van een van dié slange word wyd op sosiale media gedeel met talle wat laat weet hoe mooi die slang is. Die blou slang, op ŉ rooi roos, is ŉ baie treffende prentjie in die video. Die adder is egter nie so skadeloos soos wat hy lyk nie: dit is ŉ dodelike slang en die gif kan erge bloeding veroorsaak – inwendig en uitwendig. Volgens die Moskou-dieretuin, is die slange die blou variëteit van die witlip-eiland-adder, ŉ giftige subspesie van Indonesië en Oos-Timor. Meeste witlip-adders is eintlik groen, en die blou variëteit is uiters seldsaam. Svetlana Akulova, algemene direkteur by die dieretuin, het gesê blou adders kan groen adders voortbring. Witlip-adders is lewendbarend wat beteken die jong slangetjies is gereed om hulself te verdedig. Die Twitter-rekening “Life on Earth” het die video van die blou adder gedeel. Dit is reeds meer as 2,2 miljoen keer op Reddit gekyk. The incredibly beautiful Blue Pit Viper pic.twitter.com/zBSIs0cs2t — Life on Earth (@planetpng) September 17, 2020